Čelbačebo salos

Čelbačebo salos (Chelbacheb) arba Uolų salos () – nedidelis salynas Mikronezijoje, Palau valstybėjeIsland direcrory. Islands of Palau , tarp Kororo ir Peleliu salų. Administraciškai priklauso Kororo valstijai. Čelbačebo salas sudaro 250–300 mažų klintinių salelių, kurių bendras plotas siekia 47 km². Dauguma šių salelių negyvenamos, tankiai apaugusios tropine augmenija, dalis jų turi vaizdingus balto smėlio paplūdimius. Salas supa koralų rifas, sudarantis žydraspalves lagūnas. Dalyje salų susidarę meromiktiniai ežerai, iš kurių didžiausias – Medūzų ežeras (Eil Malko s.).

Svarbiausios Čelbačebo salos yra Ngeruktabelis, Ulongas, Eil Malkas, Ngeteklou, Ongaelis, Bukrairongas ir kt.

Čelbačebo salos yra svarbiausias turistinis Palau objektas, ypač pamėgtas povandeninio nardymo entuziastų. 2012 m. jos įrašytos į pasaulio paveldo sąrašą.Rock Islands Southern Lagoon

 Susiję pasaulio paveldo objektai 
  Papahanaumokuakea (2010)
  Markizo salos (2024)

 Išnašos 

Kategorija:Palau salos